ΚΑΝΟΝΙΣΜΟΣ (ΕΚ) αριθ. 495/97 ΤΗΣ ΕΠΙΤΡΟΠΗΣ της 18ης Μαρτίου 1997 για τροποποίηση του κανονισμού (ΕΟΚ) αριθ. 3665/87 για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα και του κανονισμού (ΕΟΚ) αριθ. 3719/88 περί κοινών κανόνων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 9 παράγραφος 2, το άρθρο 13 παράγραφος 11, και τις αντίστοιχες διατάξεις των άλλων κανονισμών περί οργανώσεων των αγορών στον τομέα των γεωργικών προϊόντων,

Εκτιμώντας:

ότι, σύμφωνα με το άρθρο 2α του κανονισμού (ΕΟΚ) αριθ. 3665/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 313/97 (4), το δικαίωμα για επιστροφή εξαρτάται από την προσκόμιση ενός πιστοποιητικού εξαγωγής το οποίο περιλαμβάνει προκαθορισμό της επιστροφής 7 ότι, για λόγους αναλογικότητας, είναι σκόπιμο σε ορισμένους τομείς να διευρυνθεί η ισχύς των πιστοποιητικών εξαγωγής σε ομάδες προϊόντων που καθορίζονται γι' αυτό το σκοπό 7 ότι, για να αποφευχθούν καταχρήσεις, οι οποίες συνίστανται στο να επιλέγονται συστηματικά προϊόντα με το υψηλότερο ποσό επιστροφής, πρέπει να καθιερωθεί σύστημα μειώσεων για την αλλαγή του προϊόντος ως προς το οποίο έχει προκαθοριστεί η επιστροφή, στην περίπτωση που το πραγματικό ποσό επιστροφής είναι μικρότερο από το ποσό για το εν λόγω προϊόν 7

ότι η εμπειρία που αποκτήθηκε από την εφαρμογή της κύρωσης που προβλέπεται στο άρθρο 11 του κανονισμού (ΕΟΚ) αριθ. 3665/87, έδειξε ότι ορισμένες διατάξεις θα πρέπει να διευκρινισθούν και να τροποποιηθούν 7 ότι για λόγους σαφήνειας, θα πρέπει να αντικατασταθεί το κείμενο του εν λόγω άρθρου 11 7

ότι, με τον κανονισμό (ΕΚ) αριθ. 1222/96 της Επιτροπής (5), θεσπίστηκε δωδεκαψήφιος κωδικός της ονοματολογίας των επιστροφών 7

ότι, προκειμένου να διευκολυνθεί ο έλεγχος από το τελωνείο, είναι σκόπιμο να προβλεφθεί η δυνατότητα αναγραφής στο πιστοποιητικό εξαγωγής των κωδικών του προϊόντος που ανήκουν στην ομάδα του προϊόντος, σύμφωνα με το άρθρο 2α παράγραφος 2 του κανονισμού (ΕΟΚ) αριθ. 3665/87 7

ότι ο κανονισμός (ΕΟΚ) αριθ. 3665/87 και ο κανονισμός (ΕΟΚ) αριθ. 3719/88 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 2402/96 (7), πρέπει να τροποποιηθούν αναλόγως 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3665/87 τροποποιείται ως εξής:

1. Στο άρθρο 2α, το υπάρχον κείμενο γίνεται παράγραφος 1 και προστίθενται οι παράγραφοι 2 και 3:

«2. Κατά παρέκκλιση της παραγράφου 1, πιστοποιητικό εξαγωγής, το οποίο περιλαμβάνει προκαθορισμό της επιστροφής, ισχύει και για την εξαγωγή ενός προϊόντος, το οποίο υπάγεται σε ένα δωδεκαψήφιο κωδικό προϊόντος διαφορετικό από εκείνον που αναφέρεται στη θέση 16 του πιστοποιητικού, εάν και τα δύο προϊόντα ανήκουν:

α) στην ίδια κατηγορία που αναφέρεται στο άρθρο 13α δεύτερο εδάφιο του κανονισμού (ΕΟΚ) αριθ. 3719/88 της Επιτροπής (*)

ή

β) στην ίδια ομάδα προϊόντων, υπό την προϋπόθεση ότι τέτοιες ομάδες προϊόντων έχουν καθορισθεί γι' αυτό το σκοπό σύμφωνα με τη διαδικασία που θεσπίζεται στο άρθρο 23 του κανονισμού (ΕΟΚ) αριθ. 1766/92 ή στα αντίστοιχα άρθρα άλλων κανονισμών που διέπουν την κοινή οργάνωση αγοράς.

Σ' αυτές τις περιπτώσεις ισχύουν οι ακόλουθοι όροι:

α) εάν το ποσό της επιστροφής που αντιστοιχεί στο πραγματικό προϊόν είναι ίσο ή υψηλότερο από το ποσό που εφαρμόζεται στο προϊόν το οποίο αναφέρεται στή θέση 16 του πιστοποιητικού, πρέπει να εφαρμόζεται το δεύτερο ποσό 7

β) εάν το ποσό επιστροφής που αντιστοιχεί στο πραγματικό προϊόν είναι χαμηλότερο από το ποσό που εφαρμόζεται στο προϊόν το οποίο αναφέρεται στη θέση 16 του πιστοποιητικού, η επιστροφή που πρέπει να καταβληθεί είναι αυτή που προκύπτει από την εφαρμογή του ποσού που αντιστοιχεί στο πραγματικό προϊόν μειωμένη, εκτός περιπτώσεως ανωτέρας βίας, κατά το 20 % της διαφοράς μεταξύ της επιστροφής που προκύπτει από το προϊόν που αναφέρεται στη θέση 16 του πιστοποιητικού και της επιστροφής για το πραγματικό προϊόν.

Σε περίπτωση εφαρμογής του προηγούμενου εδαφίου στοιχείο β) και του άρθρου 20 παράγραφος 3 στοιχείο β), η μείωση που πρέπει να εφαρμόζεται στην επιστροφή - η οποία αντιστοιχεί στο πραγματικό προϊόν και στον πραγματικό προορισμό - υπολογίζεται βάσει της διαφοράς μεταξύ της επιστροφής που προκύπτει από το προϊόν και τον προορισμό που αναφέρεται στο πιστοποιητικό και της επιστροφής που αντιστοιχεί στο πραγματικό προϊόν και προορισμό.

Για τους σκοπούς της εφαρμογής της παρούσας παραγράφου, τα ποσά επιστροφής που πρέπει να λαμβάνονται υπόψη, είναι αυτά που ισχύουν κατά την ημέρα υποβολής της αίτησης πιστοποιητικού. Εφόσον χρειάζεται, τα ποσά αυτά προσαρμόζονται κατά την ημέρα αποδοχής της διασάφησης εξαγωγής ή της δήλωσης πληρωμής.

3. Όταν εφαρμόζονται οι διατάξεις της παραγράφου 1 ή 2 και το άρθρο 11 στην ίδια εξαγωγή, το ποσό που προκύπτει από την παράγραφο 1 ή 2 μειώνεται κατά το ποσό της εφαρμοστέας κύρωσης που αναφέρεται στο άρθρο 11.

(*) ΕΕ αριθ. L 331 της 2. 12. 1988, σ. 1.»

2. Το άρθρο 11 αντικαθίσταται από το ακόλουθο κείμενο:

«Άρθρο 11

1. Όταν διαπιστωθεί ότι, για τη χορήγηση επιστροφής κατά την εξαγωγή, ένας εξαγωγέας έχει ζητήσει επιστροφή μεγαλύτερη από την οφειλόμενη, η οφειλόμενη επιστροφή για τις σχετικές εξαγωγές, θα αντιστοιχεί στην επιστροφή που εφαρμόζεται για το προϊόν που εξήχθη πράγματι, μειωμένη κατά το ποσό που αντιστοιχεί:

α) στο ήμιση της διαφοράς μεταξύ της ζητηθείσας επιστροφής και της επιστροφής που εφαρμόζεται στο πραγματικώς εξαχθέν προϊόν 7

β) στο διπλάσιο της διαφοράς μεταξύ της ζητηθείσας επιστροφής και της επιστροφής που εφαρμόζεται, εφόσον ο εξαγωγέας παρέσχε εκ προθέσμως ψευδή στοιχεία.

Ως ζητηθείσα επιστροφή θεωρείται το ποσό που υπολογίζεται συναρτήσει των στοιχείων που παρέχονται κατ' εφαρμογή του άρθρου 3 ή του άρθρου 25 παράγραφος 2. Όταν το ποσό της επιστροφής ποικίλλει ανάλογα με τον προορισμό, το διαφοροποιημένο μέρος της ζητηθείσας επιστροφής υπολογίζεται βάσει των στοιχείων της ποσότητας, του βάρους και του προορισμού που προβλέπονται σύμφωνα με το άρθρο 47.

Η κύρωση που αναφέρεται στο πρώτο εδάφιο στοιχείο α) δεν εφαρμόζεται:

α) σε περιπτώση ανωτέρας βίας 7

β) σε εξαιρετικές περιπτώσεις κατά τις οποίες ο εξαγωγέας, κατόπιν δικής του πρωτοβουλίας, αμέσως μόλις διαπιστώσει ότι ζήτησε μεγαλύτερη επιστροφή, ειδοποιεί εγγράφως την αρμόδια αρχή σχετικά με το θέμα αυτό, εκτός εάν η αρμόδια αρχή πληροφόρησε τον εξαγωγέα ότι προτίθεται να εξετάσει την αίτηση ή ο εξαγωγέας ενημερώθηκε με άλλο τρόπο γι' αυτή την πρόσθεση ή η αρμόδια αρχή έχει ήδη διαπιστώσει ότι η αιτηθείσα επιστροφή ήταν εσφαλμένη 7

γ) σε περιπτώσεις προδήλου λάθους ως προς την αιτούμενη επιστροφή, το οποίο αναγνωρίζεται από την αρμόδια αρχή 7

δ) σε περπτώσεις όπου η αίτηση για επιστροφή είναι σύμφωνη με τον κανονισμό (ΕΚ) αριθ. 1222/94 της Επιτροπής (*), και ιδίως το άρθρο 3 παράγραφος 2, και έχει υπολογιστεί με βάση το μέσο όρο των ποσοτήτων που χρησιμοποιήθηκαν σε μία συγκεκριμένη περίοδο 7

ε) σε περίπτωση προσαρμογής του βάρους, εφόσον η διαφορά του βάρους οφείλεται σε εφαρμογή διαφορετικής μεθόδου ζύγισης.

Εφόσον από τη μείωση που αναφέρεται στα στοιχεία α) ή β) προκύψει αρνητικό ποσό, ο εξαγωγέας καταβάλλει το εν λόγω αρνητικό ποσό.

Εφόσον οι αρμόδιες αρχές αποδείξουν ότι η απαιτούμενη επιστροφή δεν ήταν σωστή και η εξαγωγή δεν έχει πραγματοποιηθεί και κατά συνέπεια δεν είναι δυνατή η μείωση της επιστροφής, ο εξαγωγέας καταβάλει το ποσό που αντιστοιχεί στην κύρωση που αναφέρεται στο πρώτο εδάφιο στοιχείο α) ή β) το οποίο θα εφαρμοζόταν αν η εξαγωγή είχε πραγματοποιηθεί. Εάν το ποσοστό της επιστροφής κυμαίνεται ανάλογα με τον προορισμό, εκτός από την περίπτωση του αναγκαστικού προορισμού, το χαμηλότερο θετικό ποσοστό ή εφόσον είναι υψηλότερο, το ποσοστό που προκύπτει από την ένδειξη του προορισμού σύμφωνα με το άρθρο 22 παράγραφος 2 ή το άρθρο 25 παράγραφος 4, λαμβάνεται υπόψη στον υπολογισμό της αιτούμενης επιστροφής και της επιστροφής που εφαρμόζεται με εξαίρεση την περίπτωση του υποχρεωτικού προορισμού.

Η πληρωμή που αναφέρεται στο τέταρτο και πέμπτο εδάφιο πραγματοποιείται εντός 30 ημερών από την ημερομηνία παραλαβής της αίτησης πληρωμής. Εάν δεν τηρηθεί η προθεσμία αυτή, ο εξαγωγέας καταβάλλει τόκους για την περίοδο η οποία αρχίζει 30 ημέρες από την ημερομηνία παραλαβής της αίτησης πληρωμής και λήγει την προηγούμενη της πληρωμής του ποσού για το οποίο υποβλήθηκε αίτηση με το επιτόκιο που αναφέρεται στην παράγραφο 3.

Οι κυρώσεις δεν εφαρμόζονται μόνον όταν η αιτηθείσα επιστροφή είναι υψηλότερη από την επιστροφή που εφαρμόζεται σύμφωνα με το άρθρο 2α παράγραφος 2 το άρθρο 20 παράγραφος 3, το άρθρο 33 παράγραφος 2 ή/και το άρθρο 48.

Οι κυρώσεις επιβάλλονται με την επιφύλαξη των πρόσθετων κυρώσεων που θεσπίζονται σε εθνικό επίπεδο.

Τα κράτη μέλη μπορούν να παραιτηθούν από την εφαρμογή των κυρώσεων ύψους 60 Ecu ή λιγότερο ανά διασάφηση εξαγωγής.

Στην περίπτωση κατά την οποία το προϊόν που αναφέρεται στη διασάφηση εξαγωγής ή στη δήλωση πληρωμής δεν καλύπτεται από το πιστοποιητικό, δεν οφείλεται καμία επιστροφή και δεν έχει εφαρμογή το πρώτο εδάφιο.

Στην περίπτωση κατά την οποία έγινε προκαθορισμός της επιστροφής, ο υπολογισμός της κύρωσης βασίζεται στα ποσά επιστροφής που ισχύουν κατά την ημέρα κατά την οποία υποβλήθηκε η αίτηση πιστοποιητικού, χωρίς να λαμβάνεται υπόψη η απώλεια της επιστροφής κατ' εφαρμογή του άρθρου 2α παράγραφος 1 ή η μείωση της επιστροφής κατ' εφαρμογή του άρθρου 2α παράγραφος 2 ή του άρθρου 20 παράγραφος 3. Εφόσον χρειάζεται, τα ποσά αυτά προσαρμόζονται κατά την ημέρα της αποδοχής της διασάφησης εξαγωγής ή της δήλωσης πληρωμής.

2. Η επιστροφή μπορεί να μη χορηγηθεί εάν το ύψος της, ανά δήλωση εξαγωγής, δεν υπερβαίνει τα 60 Ecu.

3. Με την επιφύλαξη της υποχρέωσης καταβολής οποιουδήποτε αρνητικού ποσού, το οποίο αναφέρεται στην παράγραφο 1 τέταρτο εδάφιο, σε περίπτωση αχρεωστήτως καταβληθείσας επιστροφής, ο δικαιούχος επιστρέφει τα αχρεωστήτως εισπραχθέντα ποσά, συμπεριλαμβανομένης οποιασδήποτε κύρωσης που εφαρμόζεται σύμφωνα με την παράγραφο 1 πρώτο εδάφιο, τα οποία προσαυξάνονται με τόκο που υπολογίζεται με βάση το χρόνο που διέρρευσε μεταξύ της καταβολής και της απόδοσης του ποσού. Εντούτοις:

α) όταν η επιστροφή του ποσού καλύπτεται από εγγύηση που δεν έχει ακόμη ελευθερωθεί, η κατάπτωση της εγγύησης αυτής σύμφωνα με το άρθρο 23 παράγραφος 1 ή το άρθρο 33 παράγραφος 1 ισοδυναμεί με ανάκτηση των οφειλόμενων ποσών 7

β) όταν η εγγύηση έχει ελευθερωθεί, ο δικαιούχος καταβάλλει το ποσό της εγγύησης που θα είχε καταπέσει προσαυξημένο με τόκο που υπολογίζεται από την ημερομηνία ελευθέρωσης της εγγύησης μέχρι την προηγούμενη ημέρα της ημερομηνίας πληρωμής.

Η πληρωμή πραγματοποιείται εντός 30 ημερών από την ημερομηνία παραλαβής της αίτησης πληρωμής.

Το επιτόκιο υπολογίζεται σύμφωνα με τις διατάξεις του εθνικού δικαίου αλλά δεν μπορεί να είναι χαμηλότερο από το επιτόκιο που εφαρμόζεται για την ανάκτηση εθνικών ποσών.

Δεν καταβάλλεται τόκος, ή, το πολύ, καταβάλλεται ένα ποσό που καθορίζεται από το κράτος μέλος, το οποίο αντιστοιχεί προς το αδικαιολόγητο κέρδος, εφόσον τα ποσά καταβλήθηκαν αχρεωστήτως λόγω λάθους της αρμόδιας αρχής.

Όταν η επιστροφή καταβάλλεται σε εκδοχέα, ο εν λόγω εκδοχέας και ο εξαγωγέας ευθύνονται από κοινού και εις ολόκληρον για την απόδοση των αχρεωστήτως καταβληθέντων ποσών, των αδικαιολογήτως ελευθερωθεισών εγγυήσεων και του τόκου όσον αφορά την εν λόγω εξαγωγή. Η ευθύνη του εκδοχέα, εντούτοις, περιορίζεται στο ποσό που έχει καταβληθεί σε αυτόν προσαυξημένο με τον αναλογούντα τόκο.

4. Τα ανακτηθέντα ποσά, τα ποσά που αναφέρονται στην παράγραφο 1 τέταρτο και πέμπτο εδάφιο και οι εισπραχθέντες τόκοι, καταβάλλονται στους οργανισμούς πληρωμών, οι οποίοι αφαιρούν τα σχετικά ποσά από τις δαπάνες του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), με την επιφύλαξη του άρθρου 7 του κανονισμού (ΕΟΚ) αριθ. 595/91 του Συμβουλίου (**).

Σε περίπτωση μη τήρησης της προθεσμίας πληρωμής, τα κράτη μέλη μπορούν να αποφασίσουν αντί της απόδοσης, ότι αφαιρούνται τα αχρεωστήτως καταβληθέντα ποσά, οι αδικαιολογήτως ελευθερωθείσες εγγυήσεις και οι τόκοι από τις μεταγενέστερες πληρωμές προς τον εν λόγω εξαγωγέα.

Οι διατάξεις του δεύτερου εδαφίου εφαρμόζονται επίσης στα ποσά που καταβάλλονται σύμφωνα με την παράγραφο 1 τέταρτο και πέμπτο εδάφιο.

5. Με την επιφύλαξη της δυνατότητας παραίτησης από τις κυρώσεις που αναφέρονται στην παράγραφο 1 ένατο εδάφιο, τα κράτη μέλη δύνανται να μη ζητήσουν την απόδοση αχρεωστήτως καταβληθέντων ποσών, των αδικαιολογήτως ελευθερωθεισών εγγυήσεων και των ποσών που προκύπτουν από την παράγραφο 1 τέταρτο εδάφιο εάν το σύνολο των ποσών αυτών ανά δήλωση εξαγωγής δεν υπερβαίνει τα 60 Ecu, υπό την προϋπόθεση ότι στο εθνικό δίκαιο προβλέπονται για παρόμοιες περιπτώσεις ανάλογοι κανόνες μη ανάκτησης.

6. Για την εφαρμογή των παραγράφων 1 έως 5, σε περίπτωση που η δήλωση εξαγωγής περιέχει διαφορετικούς κωδικούς της ονοματολογίας επιστροφών ή της συνδυασμένης ονοματολογίας, η καταχώρηση σχετικά με κάθε έναν από τους κωδικούς αυτούς θεωρείται ως χωριστή δήλωση.

(*) ΕΕ αριθ. L 136 της 31. 5. 1994, σ. 5.

(**) ΕΕ αριθ. L 67 της 14. 3. 1991, σ. 11.»

Άρθρο 2

Το άρθρο 13α του κανονισμού (ΕΟΚ) αριθ. 3719/88 τροποποιείται ως εξής:

1. Στο πρώτο εδάφιο, οι όροι «ενδεκαψήφιος κωδικός» αντικαθίστανται από τους όρους «δωδεκαψήφιος κωδικός».

2. Προστίθεται το ακόλουθο νέο εδάφιο:

«Με την επιφύλαξη της παραγράφου 1 πρώτο εδάφιο, στην περίπτωση κατά την οποία μία ομάδα προϊόντων που αναφέρεται στο άρθρο 2α παράγραφος 2 πρώτο εδάφιο στοιχείο β) του κανονισμού (ΕΟΚ) αριθ. 3665/87 είναι καθορισμένη, οι κωδικοί προϊόντος που ανήκουν στην ομάδα μπορούν να καταχωρηθούν στην αίτηση πιστοποιητικού και στα ίδια τα πιστοποιητικά στη θέση 22 με προηγούμενη αναγραφή της φράσης: "Ομάδα προϊόντων, άρθρο 2α παράγραφος 2 του κανονισμού (ΕΟΚ) αριθ. 3665/87".»

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται σε εξαγωγές για τις οποίες οι διατυπώσεις που αναφέρονται στο άρθρο 3 ή στο άρθρο 25 του κανονισμού (ΕΟΚ) αριθ. 3665/87 έχουν ολοκληρωθεί από της ημερομηνίας ενάρξεως ισχύος του παρόντος κανονισμού.

Κατόπιν αιτήσεως του ενδιαφερόμενου μέρους, η οποία καταβάλλεται το αργότερο ένα έτος από την έναρξη ισχύος του παρόντος κανονισμού, οι διατάξεις του άρθρου 1 σημείο 1 εφαρμόζονται σε περιπτώσεις στις οποίες οι εν λόγω διατυπώσεις έχουν ολοκληρωθεί από 1ης Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Μαρτίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 126 της 24. 5. 1996, σ. 37.

(3) ΕΕ αριθ. L 351 της 14. 12. 1987, σ. 1.

(4) ΕΕ αριθ. L 51 της 21. 2. 1997, σ. 31.

(5) ΕΕ αριθ. L 161 της 29. 6. 1996, σ. 62.

(6) ΕΕ αριθ. L 331 της 2. 12. 1988, σ. 1.

(7) ΕΕ αριθ. L 327 της 18. 12. 1996, σ. 14.